ไฟแนนซ์ทูเดย์
โดย...ใจฮิน
8 เม.ย. 2559

โดย...ใจฮิน
...คณะกรรมการธนาคารอาคารสงเคราะห์ (ธอส.) มีมติแต่งตั้ง ฉัตรชัย ศิริไล ว่าที่กรรมการผู้จัดการ ธอส. คนใหม่ที่อยู่ระหว่างการเสนอชื่อให้คณะรัฐมนตรี (ครม.) เห็นชอบ กระชับการทำงานของธนาคารให้มากขึ้น โดยเฉพาะการเดินหน้าโครงการบ้านประชารัฐ ตอนนี้มีคนขอกู้เต็มวงเงินไปแล้ว ช่วงนี้กำลังเร่งให้ผู้มาขอทำสัญญาการกู้ได้เร็วทั้งหมดเป็นเรื่องสำคัญกว่า เพราะยิ่งทำสัญญากู้ได้มากเท่าไร ก็จะช่วยกระตุ้นเศรษฐกิจได้มากเท่านั้น
...มาตรการแจกเงินข้าราชการคนละ 1,000 บาท ต้องแท้งเพราะรัฐบาลผวาประชานิยม ทำให้ มนัส แจ่มเวหา อธิบดีกรมบัญชีกลาง กลายเป็นหนังหน้าไฟ ถูกโยกว่าเป็นแนวคิดของกรมบัญชีกลาง ไม่ใช่ของรัฐบาล
...2 พี่น้อง ดร.ชัยยุทธ และ อังคณา (ปิลันธน์โอวาท) ไชยมนัส ฝากกำหนดการพระราชทานเพลิงศพ คุณแม่เตียง แซ่เตีย ในวันเสาร์ที่ 9 เม.ย.นี้ เวลา 17.00 น. ที่วัดเทพศิรินทราวาส